Ime i prezime  
Adresa  
OIB  
Radno mjesto  
Ustrojstvena jedinica

**MINISTARSTVO PRAVOSUĐA, UPRAVE I**

**DIGITALNE TRANSFORMACIJE**

**ODBOR ZA DRŽAVNU SLUŽBU**

Z A G R E B

Ulica grada Vukovara 49

putem

Ministarstva unutarnjih poslova

**Predmet:** Žalba protiv rješenja o rasporedu

Ministarstva unutarnjih poslova

KLASA: [xxx],

URBROJ: [xxx]

od [dd.mm.gggg.]

**Ž A L B A**

Dana 1. listopada 2025. zaprimila sam rješenje o raspoređivanju na radno mjesto [naziv radnog mjesta] koje je izdano povodom donošenja novog Pravilnika o unutarnjem ustrojstvu MUP-a (NN 97/20, 7/22, 149/22 i 90/25).

Ovom žalbom predmetno rješenje osporavam u dijelu koji je sadržan u točki 2. predmetnog rješenja, a kojom je određeno:

*"Imenovan(a) je dužna u roku od 6 mjeseci od dana rasporeda položiti državni ispit propisane razine."*

Točku 2. predmetnog rješenja pobijam iz slijedećih žalbenih razloga:

- radi pogrešno i nepotpuno utvrđenog činjeničnog stanja

- radi pogrešne primjene materijalnog prava

- povrede odredbi samog postupka

**Obrazloženje**

**I. FORMALNI RAZLOZI:**

**1. Pravna osnova**

Nadležno tijelo kao pravni temelj za donošenje rješenja navodi odredbe čl. 42. st. 1. i čl. 99. st. 2. Zakona o državnim službenicima.

Međutim, osim predmetnih odredbi Zakona o državnim službenicima valja uzeti u obzir i druge odredbe istog Zakona koje reguliraju predmetnu materiju, odnosno dužnost polaganja državnog stručnog ispita kao i oslobađanje od polaganja te rokove u kojima se ispit mora položiti te se kao cjelina moraju staviti u kontekst donošenje osporenog rješenja i nametanja obveze polaganja državnog stručnog ispita u odnosu na službenika.

U tom smislu čl. 99. st. 1. Zakona o državnim službenicima, propisuje obvezu polaganja državnog stručnog ispita i roku polaganja državnog ispita počevši **od** **dana početka rada u državnoj službi** i to najkasnije u roku od godine dana od početka rada u državnoj službi utvrđenog rješenjem o rasporedu na radno mjesto.

Čl. 99. st. 2. Zakona o državnim službenicima glasi:

*"Državni službenik koji ima položen državni ispit niže razine dužan je položiti državni ispit više razine u roku od šest mjeseci od dana rasporeda na radno mjesto za koje je propisan državni ispit više razine."*

**Članak 157. Državni ispiti**

(1) Položen državni stručni ispit za srednju stručnu spremu smatra se položenim državnim ispitom I. razine.

(2) Položen državni stručni ispit za visoku i višu stručnu spremu smatra se položenim državnim ispitom II. razine.

(3) Državni službenik koji je oslobođen obveze polaganja državnog stručnog ispita za poslove radnog mjesta određene

razine obrazovanja, sukladno propisima koji su bili na snazi u vrijeme oslobađanja obveze polaganja državnog stručnog

ispita, nije dužan polagati državni ispit odgovarajuće razine u smislu odredaba ovoga Zakona.

(4) Državni službenik koji nema položen ispit propisane razine dužan je ispit položiti najkasnije u roku od šest mjeseci

od dana stupanja na snagu ovoga Zakona.

(5) Državnog službenika iz stavka 4. ovoga članka koji ne položi državni ispit u propisanom roku rasporedit će se na

radno mjesto za koje ispunjava uvjete i ima položen državni ispit propisane razine, a ako nema slobodnog radnog

mjesta na koje se državni službenik može rasporediti, odgovarajuće će se primijeniti odredbe ovoga Zakona o stavljanju

na raspolaganje.

**Povod za donošenje novih rješenja o rasporedu je „nova“ Uredba o unutarnjem ustrojstvu (NN 97/20, 7/22, 149/22 i 90/25, te „novi“ Pravilnik o unutarnjem redu MUP-a od 10. rujna 2025. godine.**

**2. Nezakonito stvaranje nove obveze**

Čl. 157. st. 4. Zakona o državnim službenicima, decidirano propisuje da je službenik **dužan položiti ispit najkasnije u roku od šest mjeseci od dana stupanja na snagu ovog Zakona**, odnosno najkasnije do 01. 07. 2024. godine.

**Nakon tog datuma Zakon ne predviđa mogućnost produženja predmetnog roka.**

Osporeno rješenje proizvoljno stvara novu obvezu (rok do 01. 04. 2026.), iako za to **ne postoji zakonska osnova**.

Time MUP izlazi izvan svojih ovlasti te prolongira prekluzivni rok propisan Zakonom i time faktički i formalno mijenja smisao i motive donošenja predmetnih zakonskih odredbi.

Upravnim aktom odnosno osporenim dijelom rješenja ne mogu se mijenjati zakonske odredbe, niti stvarati nove ili prolongirati postojeće, pa tako niti osporeni akt ne može nametati službeniku obvezu polaganja državnog stručnog ispita određene razine izvan rokova predviđenih Zakonom To nije moguće niti pod uvjetom da je došlo do promjene unutarnjeg ustrojstva temeljem Uredbe ili Pravilnika o unutarnjem redu.

**3. Pravna nedosljednost i dvojni standard**

* **Ako je MUP tolerirao ili previdio da službenik nema položen državni stručni ispit ili nema položen ispit odgovarajuće razine, a nije po službenoj dužnosti ništa poduzeo po tom pitanju, onda niti sada, a nakon proteka Zakonskog roka koji je istekao 01. 07. 2024. godine ne može svojim upravnim aktom nametati obvezu polaganja državnog stručnog ispita propisane razine** i time je stvorio kod službenika **legitimno očekivanje** da neće ili ne želi primjenjivati predmetne zakonske obveze.

**II. SUŠTINSKI RAZLOZI:**

**1. Povreda zabrane retroaktivnosti i zaštita stečenih prava**

Zaposlila sam se u državnoj službi [godina] godine, na radno mjesto za koje **državni ispit tada bio/nije bio uvjet sukladno važećim zakonskim propisima**.  
Nametanje obveze nakon više od xx godina rada predstavlja **oduzimanje stečenog prava** i **retroaktivnu primjenu zakona** na moju štetu (čl. 90. st. 4. Ustava RH).

**2. Nesrazmjernost mjere**

Dugogodišnji uspješan rad na poslovima najviše složenosti pokazuje moju stručnost i sposobnost.  
Prijetnja gubitkom posla zbog formalnog ispita nakon xx godina službe predstavlja **nesrazmjernu mjeru**.

**3. Diskriminacija po dobi**

Imam [xx] godina. Ova mjera **nesrazmjerno pogađa starije službenike**, zaposlene u vrijeme kada ispit uopće nije bio uvjet ili je bio po drugačijim kriterijima.  
Dok smo bili mlađi polagali smo pri zapošljavanju, dok se nama sada starijima on retroaktivno nameće kao viša razina. Osim toga i opće je poznata znanstvena činjenica da intelektualne sposobnosti učenja eksponencijalno padaju sa povećanjem životne dobi.

To je **indirektna diskriminacija po dobi**, zabranjena Direktivom 2000/78/EZ.

**4. Povreda načela pravne sigurnosti i legitimnih očekivanja**

Donositelj akta je xx+ godina tolerirao moj rad bez II. razine ispita. Nikada nisam po službenoj dužnosti od poslodavca dobila upozorenje ili nalog da sukladno Zakonu o državnim službenicima do 01. 07. 2024. godine moram položiti državni stručni ispit odgovarajuće razine.

Stvoreno je **legitimno očekivanje** da moj status neće biti ugrožen.  
Osporeno rješenje izravno krši načelo pravne sigurnosti iz čl. 3. Ustava RH.

**III. PRIJEDLOG:**

Predlažem da Odbor za državnu službu postupajući po predmetnoj žalbi istu u cijelosti usvoji te poništi **točku 2. osporenog rješenja** kojom mi se nameće obveza polaganja državnog ispita propisane razine u roku od 6 mjeseci od dana rasporeda.

U \_\_\_\_\_\_\_\_\_\_, dana \_\_\_\_\_\_\_\_\_\_

PODNOSITELJ ŽALBE

Privitak:

- preslika rješenja MUP-a